Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 331/11/3304	Nové Mesto nad Váhom, 9.10.2012
EEČ : 2-24-89-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX 
	sídlo organizácie: XXXXX
4.	XXXXX 
	sídlo organizácie: XXXXX 
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Občianske združenie Liga pár páru, sídlo Slovenskej armády 15, 953 01 XXXXX, IČO: 37968122 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ N.Mesto n.V. pod spisovou značkou ORP-247/OVK-NM-2011.
dňa 17.03.2011 v čase okolo 13:30 hodiny na ceste II/504, v km 64,40 v k.ú. Čachtice pri prejazde pravotočivého smerového oblúka v smere od Nového Mesta nad Váhom viedol nákladné motorové vozilo značky Seat Alhambra, české EČV: XXXXX zelenej metalízy v rozpore s ustanovením § 16 ods. 1 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov rýchlosťou väčšou, aká zodpovedala poveternostným podmienkam, stavu a povahe vozovky v dôsledku čoho s vozidlom dostal šmyk a prešiel do protismerného jazdného pruhu a narazil do vozidla Seat Ibiza, EČV: XXXXX, ktoré ako vodič viedol XXXXX, nar. XXXXX, bytom XXXXX, pričom tento zranenia neutrpel a následne obvinený s vozidlom Seat Alhambra narazil do vozidla Škoda Favorit EČV: XXXXX, ktoré ako vodič viedol XXXXX, nar. XXXXX, bytom XXXXX, ktorý pri nehode utrpel zranenia vo forme vykĺbenia palca a malíčka pravej nohy, zlomeninu II.-IV. predpriehlavkovej kosti pod hlavičkou s posunom úlomkov, ktoré si u neho vyžiadalo práceneschopnosť do 30.09.2011, pričom uvedené zranenia  majú podľa Odborného vyjadrenia XXXXX č. 061/11 zo dňa 05.07.2011 za následok obmedzenie obvyklého spôsobu života približne po dobu 3 mesiacov. 
Odôvodnenie: 
Dňa 24.04.2011 poverený príslušník PZ, Okresný dopravný inšpektorát v Novom  Meste nad Váhom (ďalej len „ODI NMn/V), pod sp.  zn.:  ČVS: ORP-22/DI-NM-2011, podľa § 199 ods. 1 Trestného poriadku začal trestné stíhanie vo veci prečinu  ublíženie na zdraví podľa § 158 Trestného  zákona. 

Následne bola trestná vec z ODI NMn/V z dôvodu vecnej a miestnej príslušnosti postúpená na Odbor kriminálnej polície, Okresného riaditeľstva PZ v Novom Meste nad Váhom, kde vyšetrovateľ PZ vydal dňa 21.09.2011 uznesenie podľa § 206 ods. 1 Trestného poriadku, ktorým bolo XXXXX vznesené obvinenie pre prečin ublíženie na zdraví podľa § 157 ods. 1, ods. 2 písm. a) Trestného zákona s poukazom na ust. § 138 písm. h) Trestného zákona, ktorého sa mal dopustiť na tom skutkovom základe, že dňa 17.03.2011 v čase okolo 13:30 hodiny na ceste II/504, v km 64,40 v k.ú. Čachtice pri prejazde pravotočivého smerového oblúka v smere od Nového Mesta nad Váhom viedol nákladné motorové vozilo značky Seat Alhambra, české EČV: XXXXX zelenej metalízy v rozpore s ustanovením § 16 ods. 1 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov rýchlosťou väčšou, aká zodpovedala poveternostným podmienkam, stavu a povahe vozovky v dôsledku čoho s vozidlom dostal šmyk a prešiel do protismerného jazdného pruhu a narazil do vozidla Seat Ibiza, EČV: XXXXX, ktoré ako vodič viedol XXXXX, nar. XXXXX, bytom XXXXX, pričom tento zranenia neutrpel a následne obvinený s vozidlom Seat Alhambra narazil do vozidla Škoda Favorit EČV: XXXXX, ktoré ako vodič viedol XXXXX, nar. XXXXX, bytom XXXXX, ktorý pri nehode utrpel zranenia vo forme vykĺbenia palca a malíčka pravej nohy, zlomeninu II.-IV. predpriehlavkovej kosti pod hlavičkou s posunom úlomkov, ktoré si u neho vyžiadalo práceneschopnosť do 30.09.2011, pričom uvedené zranenia  majú podľa Odborného vyjadrenia MUDr. Mariána Pamulu č. 061/11 zo dňa 05.07.2011 za následok obmedzenie obvyklého spôsobu života približne po dobu 3 mesiacov.  

Vyššie uvedený skutkový stav bol v priebehu prípravného konania dostatočne preukázaný zadováženými dôkazmi a to najmä samotnou výpoveďou obvineného Jiřího Ševčíka, ďalej výpoveďou svedkov poškodených XXXXX a XXXXX, ďalej vo veci zadováženým znaleckým posudkom č. 1/2011 znalca XXXXX z odboru doprava cestná, zo dňa 25.07.2011, Odborným vyjadrením znalca MUDr. Mariána Pamulu z odboru zdravotníctvo zo dňa 05.07.2011, ako aj ostatným na vec sa vzťahujúcim spisovým materiálom. 

Obvinený XXXXX vo svojej výpovedi zo dňa 29.05.2012 okrem iného uviedol, že dňa 17.03.2011 v popoludňajších hodinách cestoval po ceste z Nového Mesta nad Váhom smerom na Čachtice autom Seat Alhambra s EČV: XXXXX, zelenej farby, kedy nedával pozor a podcenil pravotočivú zákrutu , v ktorej sa s vozidlom dostal do šmyku. Jeho vozidlo sa stalo neovládateľným a postupne došlo k zrážke s dvomi vozidlami. V prvom vozidle bol pán XXXXX, ktorý neutrpel žiadne zranenia, ale mal poškodené vozidlo. V druhom vozidle bol pán XXXXX, ktorý utrpel zranenia na pravej nohe a tiež mal poškodené vozidlo. Obvinený privolal záchrannú službu, následne prišla na miesto Polícia, ktorá miesto činu zadokumentovala. 

Z výpovedí svedkov - poškodených XXXXX a XXXXX zo dňa 30.09.2011 okrem iného vyplynulo, že  v podstate zhodne s obvineným popísali priebeh dopravnej nehody. 

Zo zistení a záverov znaleckého posudku č. 1/2011 znalca XXXXX z odboru doprava cestná, zo dňa 25.07.2011, vyplynulo, že rozhodujúcou príčinou vzniku dopravnej nehody bolo neprispôsobenie rýchlosti vozidla zn. Seat Alhambra stavu a povahe vozovky v pravotočivom smerovom oblúku, kde vozidlo ostalo neovládateľné a prešlo pri výjazde z oblúka do protismerného jazdného pruhu kde nastal stret s protiidúcimi vozidlami. 

K okolnostiam náhrady škody boli v predmetnej veci vypočutí aj splnomocnení zástupcovia XXXXX XXXXX vo vzťahu k vyplateniu nemocenských dávok poškodenému XXXXX a XXXXX, vo vzťahu k úhrade liečebných nákladov poškodeného XXXXX. 

Podľa § 157 ods. 1 Trestného zákona, 
kto inému z nedbanlivosti spôsobí ťažkú ujmu na zdraví, potrestá sa odňatím slobody na šesť mesiacov až dva roky. 

             Podľa § 157 ods. 2 písm. a) Trestného zákona, odňatím slobody na jeden rok až päť rokov sa páchateľ potrestá, ak spácha čin uvedený v odseku 1 závažnejším spôsobom konania.  
Podľa § 138 písm. h) Trestného zákona, závažnejším spôsobom konania sa rozumie páchanie trestného činu, porušením dôležitej povinnosti vyplývajúcej z páchateľovho zamestnania, postavenia alebo funkcie alebo uloženej mu podľa zákona.
  
               Podľa   §  220  ods.  1  Trestného  poriadku  v  konaní  o  prečine,  na  ktorý  zákon  ustanovuje  trest  odňatia  slobody,  ktorého  horná  hranica  neprevyšuje  päť  rokov, môže prokurátor so súhlasom obvineného  a  poškodeného  rozhodnúť  o  schválení zmieru a zastaviť  trestné  stíhanie,  ak  obvinený
a) vyhlási,  že  spáchal  skutok,  za  ktorý  je  stíhaný,  a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo  urobil  iné  opatrenia  na  náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry  peňažnú  sumu  určenú  konkrétnemu adresátovi na všeobecne prospešné účely, a táto  peňažná  suma  nie  je zrejme neprimeraná závažnosti spáchaného trestného činu,
a  vzhľadom  na  povahu  a závažnosť spáchaného činu, na mieru akou  bol  trestným  činom  dotknutý verejný záujem, na osobu  obvineného  a  na  jeho osobné a majetkové pomery považuje takýto spôsob rozhodnutia za dostačujúci. 

V tejto trestnej veci bola v súčinnosti s probačným a mediačným úradníkom Okresného súdu v Novom Meste nad Váhom realizovaná mediácia v zmysle zákona č.550/2003 Z.z. o mediačných a probačných úradníkoch v znení neskorších predpisov medzi obvineným XXXXX (ďalej len „obvinený) a poškodenými,  konkrétne XXXXX, XXXXX, splnomocnenou zástupkyňou XXXXX XXXXX a splnomocnenou zástupkyňou XXXXX XXXXX. Všetky uvedené osoby spolu na Okresnom súde Nové Mesto nad Váhom spolu uzavreli dňa 24.08.2012 zmier, v rámci ktorého obvinený uviedol, že súhlasí s postupom podľa § 220 a nasl. Trestného poriadku, ďalej vyhlásil, že spáchal skutok, pre ktorý je trestne stíhaný a toto svoje vyhlásenie urobil slobodne, vážne a určito. 

V rámci uvedeného zmieru bolo zistené, že obvinený XXXXX dňa 17.03.2011 nahlásil dopravnú nehodu na poisťovni Allianz pojišťovna, Česká republika, ako poistnú udalosť, čím urobil opatrenie k náhrade škody a odstránenie ujmy vzniknutej trestným činom podľa § 220 ods. 1 písm. b) Trestného poriadku. Uvedenú skutočnosť preukazuje aj Potvrdenie o registrácii škodovej udalosti č. 2011027797 zo dňa 18.03.2011. Obsahom predmetného zmieru je ďalej skutočnosť, že poškodený XXXXX a ani XXXXX si voči obvinenému neuplatňuje žiadnu náhradu škody. Poškodená XXXXX si v tomto konaní uplatňuje náhradu škody vo výške 1.496,06- EUR ako vynaložené liečebné náklady v súvislosti s poškodením zdravia poistenca, pričom táto spôsobená škoda bude hradená prostredníctvom poisťovne Allianz pojišťovna, Česká republika. Poškodená XXXXX si v tomto konaní uplatňuje náhradu škody vo výške 1.898,80- EUR, ktorá vznikla v súvislosti s výplatou nemocenských dávok poistencovi, pričom táto spôsobená škoda bude hradená prostredníctvom poisťovne Allianz. 

Obvinený XXXXX zložil dňa 24.08.2012 sumu na všeobecne prospešné účely v celkovej výške 300,-EUR. Obvinený v zmysle § 224 ods. 1 Trestného poriadku určil, že z uvedenej peňažnej sumy 50% poukazuje Občianskemu združeniu Liga pár páru v Slovenskej republike, Slovenskej armády 15, 953 01 Zlaté Moravce, IČO: 37968122, DIČ: 2021936136, č. účtu: VÚB 2072156257/0200. Podľa § 224 ods. 2 Trestného poriadku obvinený určil, že ostatných 50% bude poukázaných štátu na peňažnú pomoc poškodeným. Doklad o zložení peňažnej sumy na všeobecne prospešné účely tvorí prílohu predmetného zmieru. 

K osobe obvineného neboli zistené žiadne negatívne skutočnosti. Z informácie o odsúdeniach osoby v štáte Česká republika, vydanej  dňa 29.05.2012 pre účely trestného konania, bolo zistené, že obvinený nemá žiadny záznam. 

Vzhľadom na spôsob spáchania činu, jeho závažnosť a mieru akou bol dotknutý záujem chránený Trestným zákonom, a rovnako vzhľadom na osobu obvineného, jeho snahu spolupracovať s orgánmi činnými v trestnom konaní a súdom na území Slovenskej republiky, ochotu dohodnúť sa s  poškodenými osobami a vzhľadom na výšku zloženej sumy na všeobecne prospešné účely, považujem toto rozhodnutie za dostatočné na dosiahnutie nápravy obvineného a teda aj na dosiahnutie účelu trestného konania. 

Keďže boli splnené všetky zákonné podmienky na postup podľa § 220 a nasl. Trestného poriadku,  bolo možné rozhodnúť tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Rudolf Michnica
prokurátor